CELEX: 32004R2031
Language: da
Date: 2004-11-26 00:00:00
Title: Kommissionens forordning (EF) nr. 2031/2004 af 26. november 2004 om licitation med henblik på fastsættelse af eksportrestitutioner for sleben rundkornet, middelkornet og langkornet ris A, der udføres til visse tredjelande

27.11.2004   
            
            
               DA
            
            
               Den Europæiske Unions Tidende
            
            
               L 353/3
            
         
      KOMMISSIONENS FORORDNING (EF) Nr. 2031/2004
   af 26. november 2004
   om licitation med henblik på fastsættelse af eksportrestitutioner for sleben rundkornet, middelkornet og langkornet ris A, der udføres til visse tredjelande
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1785/2003 af 29. september 2003 om den fælles markedsordning for ris (1), særlig artikel 14, stk. 3, og
   ud fra følgende betragtninger:
   
               (1)
            
            
               En gennemgang af den skønsmæssige opgørelse viser, at der findes rismængder hos producenterne, som kan eksporteres. Denne situation kan indebære en fare for den normale udvikling i produktionspriserne i høståret 2004/05.
            
         
               (2)
            
            
               For at råde bod på denne situation bør der fastsættes restitutioner for eksport til zoner, der kan forsyne sig i Fællesskabet. Den særlige situation på markedet for ris gør det hensigtsmæssigt at begrænse restitutionerne kvantitativt, og derfor kan eksportrestitutionsbeløbet fastsættes ved licitation.
            
         
               (3)
            
            
               Det bør præciseres, at bestemmelserne i Kommissionens forordning (EØF) nr. 584/75 af 6. marts 1975 om fastsættelse af gennemførelsesbestemmelserne vedrørende udbydelse i licitation af eksportrestitutioner for rismission asetuksen (ETY) N:o 584/75 (2) gælder for denne licitation.
            
         
               (4)
            
            
               Med henblik på en sund markedsforvaltning er det hensigtsmæssigt at begrænse licitationen til visse zoner som omhandlet i bilaget til Kommissionens forordning (EØF) nr. 2145/92 (3).
            
         
               (5)
            
            
               I medfør af artikel 14 i Kommissionens forordning (EF) nr. 2808/98 af 22. december 1998 om gennemførelsesbestemmelser for den agromonetære ordning for euroen i landbrugssektoren (4) skal bud, der indgives i forbindelse med en licitation, der gennemføres i henhold til en retsakt vedrørende den fælles landbrugspolitik, udtrykkes i euro. I samme forordnings artikel 5, stk. 1, er det fastsat, at den udløsende begivenhed for vekselkursen i sådanne tilfælde er den sidste dag for indgivelse af bud. I nævnte artikels stk. 3 og 4 er de udløsende begivenheder for forskud og sikkerhedsstillelse fastsat.
            
         
               (6)
            
            
               De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn —
            
         UDSTEDT FØLGENDE FORORDNING:
   Artikel 1
   1.   Der åbnes en licitation over fastsættelse af de eksportrestitutioner, der er omhandlet i artikel 14 i forordning (EF) nr. 1785/2003, for sleben rundkornet, middelkornet og langkornet ris af kategori A henhørende under KN-kode 1006 30 61, 1006 30 63, 1006 30 65, 1006 30 92, 1006 30 94 og 1006 30 96.
   Licitationen vedrører kun følgende destinationer:
   
               a)
            
            
               zone I til VI i bilaget til forordning (EØF) nr. 2145/92 undtagen Malta, Cypern, Polen, Tjekkiet, Slovakiet, Ungarn, Estland, Letland, Litauen, Slovenien, Rumænien og Tyrkiet
            
         
               b)
            
            
               zone VIII i bilaget til forordning (EØF) nr. 2145/92 undtagen Guyana, Madagaskar, Surinam, De Nederlandske Antiller, Aruba samt Turks- og Caicosøerne.
            
         2.   Den i stk. 1 omhandlede licitation løber indtil den 23. juni 2005. I licitationsperioden afholdes der periodiske licitationer, for hvilke tidspunktet for indgivelse af bud fastsættes i licitationsbekendtgørelsen.
   3.   Licitationen afvikles efter bestemmelserne i forordning (EØF) nr. 584/75 og bestemmelserne i nærværende forordning.
   Artikel 2
   Et bud kan kun antages, hvis det omfatter en eksportmængde på mindst 50 t og højst 3 000 t.
   Artikel 3
   Den i artikel 3 i forordning (EØF) nr. 584/75 omhandlede sikkerhedsstillelse er på 30 EUR/t.
   Artikel 4
   1.   Uanset artikel 23, stk. 1, i Kommissionens forordning (EF) nr. 1291/2000 (5) anses de eksportlicenser, der udstedes i forbindelse med denne licitation, for så vidt angår fastlæggelsen af deres gyldighedsperiode, som udstedt på dagen for indgivelsen af buddet.
   2.   Licenserne er gyldige fra udstedelsesdagen som fastsat i stk. 1 indtil udgangen af den fjerde efterfølgende måned.
   Artikel 5
   Buddene indgives via medlemsstaterne og skal være Kommissionen i hænde senest halvanden time efter udløbet af fristen for indgivelse af bud som fastsat i licitationsbekendtgørelsen. De fremsendes i overensstemmelse med skemaet i bilaget.
   Hvis der ikke indgives bud, underretter medlemsstaterne Kommissionen herom inden for den i stk. 1 nævnte frist.
   Artikel 6
   1.   På grundlag af de indgivne bud beslutter Kommissionen efter fremgangsmåden i artikel 26, stk. 2, i forordning (EF) nr. 1785/2003:
   
               —
            
            
               at fastsætte maksimumseksportrestitutioner under hensyntagen til bl.a. kriterierne i artikel 14 i forordning (EF) nr. 1785/2003
            
         
               —
            
            
               eller at licitationen skal være uden virkning.
            
         2.   Er der fastsat maksimumseksportrestitutioner, gives tilslaget til den eller dem blandt de bydende, hvis bud svarer til maksimumsrestitutionerne eller en lavere sats.
   Artikel 7
   Fristen for indgivelse af bud til den første periodiske licitation udløber den 16. december 2004 kl. 10 (Bruxelles-tid).
   Den seneste dato for indgivelse af bud er fastsat til den 23. juni 2005.
   Artikel 8
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. november 2004.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 270 af 21.10.2003, s. 96.
   
      (2)  EFT L 61 af 7.3.1975, s. 25. Senest ændret ved forordning (EF) nr. 1948/2002 (EFT L 299 af 1.11.2002, s. 18).
   
      (3)  EFT L 214 af 30.7.1992, s. 20. Ændret ved forordning (EF) nr. 3304/94 (EFT L 341 af 30.12.1994, s. 48).
   
      (4)  EFT L 349 af 24.12.1998, s. 36. Senest ændret ved forordning (EF) nr. 1250/2004 (EUT L 237 af 8.7.2004, s. 13).
   
      (5)  EFT L 152 af 24.6.2000, s. 1.
   
      BILAG
      Licitation over eksportrestitutioner for sleben rundkornet, middelkornet og langkornet ris A, der udføres til visse tredjelande
      Frist for indgivelse af bud (dato/klokkeslæt): …
      
         
      
                  1
               
               
                  2
               
               
                  3
               
               
                  4
               
            
                  Nummerering af de bydende
               
               
                  Mængder
                  (tons)
               
               
                  Eksportrestitutionsbeløb
                  (EUR/t)
               
               
                  Minimumsmængder (1)
                  
                  (tons)
               
            
                  1
               
               
                   
               
               
                   
               
               
                   
               
            
                  2
               
               
                   
               
               
                   
               
               
                   
               
            
                  3
               
               
                   
               
               
                   
               
               
                   
               
            
                  4
               
               
                   
               
               
                   
               
               
                   
               
            
                  5
               
               
                   
               
               
                   
               
               
                   
               
            
                  osv.
               
               
                   
               
               
                   
               
               
                   
               
            
         (1)  Mængder som omhandlet i artikel 2, stk. 2, litra e), i forordning (EØF) nr. 584/75.